2021. gada Jūrmalas domes vēlēšanas

2021. gada Jūrmalas domes vēlēšanas notika 5. jūnijā. Atbilstoši likumam Jūrmalas domes vēlēšanas tika plānotas ne vēlāk kā 2021. gada 5. jūnijā Latvijas pašvaldību vēlēšanu laikā.

 Balsošanas sistēma 
Latvijas Pašvaldības domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Valstspilsētas pašvaldības domē ievēl 15 deputātus, ja iedzīvotāju skaits pilsētā pārsniedz 50 000.

Tiesības piedalīties Jūrmalas domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Jūrmalas administratīvajā teritorijā 90 dienas pirms vēlēšanu dienas, vai kuriem Jūrmalas administratīvajā teritorijā pieder nekustamais īpašums.

 Kandidātu saraksti 

No 2021. gada 17. marta līdz 6. aprīlim konkrētos datumos notika kandidātu sarakstu iesniegšana 5. jūnija Jūrmalas domes vēlēšanām.

Deputātu kandidātu sarakstus Jūrmalas domes vēlēšanām varēja iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nav apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem bija Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.

Lai kandidētu Jūrmalas domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šādiem nosacījumiem: Jūrmalā ir jābūt reģistrētai dzīvesvietai bez pārtraukuma pēdējos 10 mēnešus, Jūrmalā ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Jūrmalā ir jāpieder nekustamajam īpašumam.

 Kandidātu saraksti 
Nr.SarakstsKandidātiMēra kandidāts1.Nacionālā apvienība "Visu Latvijai!"—"Tēvzemei un Brīvībai/LNNK"Andris Čuda2.Jaunā Vienotība, Kustība "Par!"Ints Dālderis3."Saskaņa" sociāldemokrātiskā partijaŅikita Ņikiforovs4.Jaunā SaskaņaJānis Kuzins5.Stabilitātei!Jevgēnijs Skorobogatovs6.Zaļo un Zemnieku savienībaGatis Truksnis7.Latvijas Krievu savienībaInna Djeri8.Tev, JūrmalaiJānis Ķirsis9.Latvijas attīstībaiGatis Zamurs10.ProgresīvieJana Simanovska11.Latvijas Reģionu apvienībaJānis Voins12.Jūrmala — mūsu mājasToms Strazdiņš13.Jaunā konservatīvā partijaMāris Kaijaks

 Vēlēšanu rezultāti 

 Atsauces 

 Ārējās saites 

 Jūrmalas dome
 CVK mājaslapa

Kategorija:2021. gada Latvijas pašvaldību vēlēšanas